**Maddalen Iriarte Okiñena**, nada en Donostia en 1963 é unha xornalista e política vasca, voceira de EH Bildu no Parlamento Vasco.

Realizou a súa traxectoria profesional en éuscaro. Antes do seu paso á política, foi directora e presentadora do programa Azpimarra da televisión pública vasca. Comprometida con iniciativas políticas e sociais pola paz e a igualdade, non está afiliada a ningún partido político. Encabezou a candidatura de EH Bildu pola circunscrición de Guipúscoa nas eleccións ao Parlamento Vasco de 2016, e foi a candidata a Lehendakari do partido da esquerda abertzale nas eleccións ao Parlamento do País Vasco de 2020.

Traxectoria
-----------

Naceu en Donostia e estudou Dereito, aínda que desde moza decantouse polos medios de comunicación.

### Traxectoria profesional

Empezou a súa carreira xornalística en 1981, con só 18 anos na radio Loiola Herri Irratia (Radio Popular) cando era estudante de Dereito.

En 1986 pasou á televisión, tras aprobar as oposicións, e incorporouse a Euskal Irrati Telebista (EITB) onde foi presentadora e editora do informativo Gaur Egun até 2009. Tamén foi presentadora e directora de programas nos procesos electorais, ademais de conducir os programas de información e debate Ados?, Gau-on e Azpimarra, en ETB 1.

En prensa escrita, Iriarte é colaboradora habitual de *Zazpika* (dominical de *Gara*) e escribiu columnas en *Egunkaria*, *Berria*, *Noticias de Gipuzkoa* e *Deia*.

### Traxectoria política

Iriarte estivo comprometida ao longo da súa traxectoria en numeras iniciativas políticas e sociais relacionadas coa paz no País Vasco e a igualdade de xénero.

Denunciou sumarios como o 35/02 das herriko tabernas, e en 2006 colaborou con Ahotsak, a iniciativa de decenas de mulleres de diversas sensibilidades políticas a favor da paz.

En 2014 foi unha das primeiras persoas recoñecidas en dar o seu apoio e anunciar a participación na cadea humana a favor do dereito a decidir organizada por Gure Esku Dago.

En marzo de 2015 foi a encargada de presentar o acto de despedida que Lokarri celebrou en Bilbao.

O 13 de agosto de 2016 pasou á política sen afiliación previa a ningún partido, e foi presentada oficialmente candidata para as eleccións autonómicas vascas do 25 de setembro no posto número dous da lista EH Bildu pola cincunscripción de Guipúscoa que encabezaba Arnaldo Otegi. Tras a decisión da Xunta Electoral, avalada polo Tribunal Constitucional, de retirar a Otegi das listas debido á súa inhabilitación, pasou a encabezala Iriarte.

Tras obter a súa acta de parlamentaria, EH Bildu designouna voceira do grupo parlamentario, así como a súa candidata a lehendakari no pleno de investidura.

Premios e recoñecementos
------------------------

* 1990, Premio Argia.
* 1993, Premio Emakunde.
* 1999, Premio Iparraguirre.
* 2013, Premio Argia.

Televisión
----------

* *Ados* (ETB 1)
* *Euskadi zuzenean* (ETB 1)
* *Gaur egun* (ETB 1)
* *Azpimarra* (ETB 1)

Notas
-----

1. ↑  "Comienza la nueva temporada de ‘Azpimarra’ en ETB-1". *www.deia.eus* (en castelán). Consultado o 2022-02-17.
2. 1 2  "Maddalen Iriarte, el «plan B» de Otegi".
3. ↑  "El pronóstico del CIS para Euskadi en gráficos". Arquivado dende o orixinal o 16 de setembro de 2016. Consultado o 11 de novembro de 2016.
4. ↑  Rioja, Iker. "Maddalen Iriarte, una plusmarquista en atletismo que admira a Ibarretxe" (en castelán). Consultado o 2 de xullo de 2020.
5. 1 2 3  "Maddalen Iriarte, junto a Otegi en la lista de EH Bildu por Gipuzkoa".
6. ↑  "Conferenciantes invitados".
7. ↑  "La nueva directiva de ETB 'se carga' a los rostros veteranos de sus informativos".
8. ↑  "Maddalen Iriarte: 'Los problemas de este pueblo los tenemos que sacar adelante nosotros'". Arquivado dende o orixinal o 13 de setembro de 2016. Consultado o 11 de novembro de 2016.
9. ↑  "Quién es Maddalen Iriarte, la posible sustituta de Otegi".
10. ↑  "La Junta ratifica que Otegi no puede ser candidato y le excluye de concurrir a las elecciones vascas".
11. ↑  "EH Bildu designa a Maddalen Iriarte como portavoz en el Parlamento Vasco".

* Portal:Muller
* Portal:País Vasco